**SOALAN NO. 71**

**PEMBERITAHUAN PERTANYAAN BAGI JAWAPAN LISAN**

**MESYUARAT PERTAMA, PENGGAL KETIGA,**

**PARLIMEN KETIGA BELAS,**

**MAJLIS MESYUARAT DEWAN NEGARA**

|  |  |  |
| --- | --- | --- |
| **PERTANYAAN** | **:** |  **BUKAN LISAN**  |
|  |  |  |
| **DARIPADA** | **:** | **PUAN BATHMAVATHI KRISHNAN**  |
|  |  |  |
| **TARIKH** | **:** |  **13 APRIL 2015 (ISNIN)** |
|  |  |  |
| **SOALAN** | **:** |  |

**Puan Bathmavathi Krishnan** minta **MENTERI PEMBANGUNAN WANITA, KELUARGA DAN MASYARAKAT** menyatakan bila Kerajaan akan mula membina "retirement homes" bagi warga emas memandangkan Malaysia akan menjadi "Negara Tua" menjelang 2035.

**JAWAPAN: YB DATO’ SRI ROHANI ABDUL KARIM, MENTERI PEMBANGUNAN WANITA, KELUARGA DAN MASYARAKAT**

Tuan Yang di-Pertua,

Mengikut definisi *United Nations World Assembly on Ageing*, warga emas merujuk kepada individu yang berumur 60 tahun dan ke atas. Bilangan golongan warga emas pada tahun 2014 adalah seramai 2.7 juta orang atau 8.8% daripada jumlah penduduk Malaysia iaitu 30.1 juta. Berasaskan unjuran yang dibuat, Malaysia dijangka mencapai status negara tua pada tahun 2030 apabila 15% daripada jumlah penduduk atau seramai **4.9 juta orang** merupakan warga emas.

Tuan Yang di-Pertua,

Di bawah Dasar Warga Emas Negara dan Pelan Tindakan Warga Emas Negara, pembinaan “*retirement homes*” menjadi antara agenda utama Kerajaan. Namun demikian, cadangan tersebut masih diperingkat perancangan untuk membina "*retirement homes*" bagi warga emas.

Sebagai langkah awal, Kementerian Kesejahteraan Bandar, Perumahan dan Kerajaan Tempatan telah menyediakan satu **Garis Panduan Perancangan Fizikal Bagi Warga Emas** pada tahun 2014 yang memberi tumpuan khusus kepada pembangunan fizikal bagi petempatan warga emas serta kemudahan-kemudahan yang diperlukan.

Kementerian ingin menjelaskan bahawa inisiatif pembinaan “*retirement homes*” bukan hanya akan dilaksanakan oleh pihak Kerajaan, tetapi turut dipelopori oleh pemaju-pemaju swasta dalam menyediakan petempatan dan persekitaran warga emas yang berkualiti ke arah penuaan sihat, produktif, aktif dan sejahtera.

Jawapan disediakan (1) oleh:

1) Nama : Nor Fathiah Raduwan

2) Jawatan : Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1342 / 017-556 6530

5) Emel : fathiah@kpwkm.gov.my

Jawapan disemak (1) oleh:

1) Nama : Puan Zarena Shuib

2) Jawatan : Ketua Penolong Setiausaha

3) Bahagian : Bahagian Dasar Pembangunan Wanita, Keluarga

 dan Masyarakat, KPWKM

4) No. Tel : 03-8323 1336 / 012-378 4449

5) Emel : zarena@kpwkm.gov.my

Jawapan diluluskan oleh:

1) Tandatangan :

2) Nama : Dr. Waitchalla R.R.V. Suppiah

3) Jawatan : Setiausaha Bahagian Dasar

4) No. Tel. : 03-8323 1301 / 019-264 0068

5) E-mel : waitchalla@kpwkm.gov.my

Jawapan diluluskan (2) oleh:

1) Tandatangan :

2) Nama : Encik Wee Beng Ee

3) Jawatan : Timbalan Ketua Setiausaha (Strategik), KPWKM

4) No. Tel. : 03-8323 1004 / 012-372 8112

5) E-mel : weebengee@kpwkm.gov.my

**MAKLUMAT TAMBAHAN**

**Dasar dan Pelan Tindakan Warga Emas Negara**

Bagi memastikan kesejahteraan dan kebajikan warga emas serta meningkatkan kualiti hidup golongan tersebut ke arah penuaan sihat, produktif dan aktif, Kerajaan telah mengambil langkah persediaan awal dengan menggubal Dasar Warga Tua Negara pada tahun 1995. Selaras dengan perubahan demografi, keperluan semasa dan cabaran masa hadapan, Kementerian Pembangunan Wanita, Keluarga dan Masyarakat telah mengambil inisiatif untuk mengkaji semula Dasar Warga Tua Negara dan Pelan Tindakannya. Susulan daripada kajian semula ini, Dasar Warga Emas Negara dan Pelan Tindakan Warga Emas Negara telah diluluskan oleh Kerajaan pada 5 Januari 2011.

**Garis Panduan Perancangan Fizikal Bagi Warga Emas**

Garis Panduan Perancangan Fizikal Bagi Warga Emas ini akan menjadi rujukan dalam aspek perancangan guna tanah dan tapak serta memberi panduan kepada pihak berkuasa negeri dan pihak berkuasa tempatan di dalam merancang, mengawal dan memantau pembangunan petempatan warga emas di kawasan pentadbirannya.

Garis Panduan Perancangan Fizikal Bagi Warga Emas adalah bertujuan untuk memberi panduan kepada agensi Kerajaan dan bukan Kerajaan (pemaju, syarikat swasta, perseorangan dan pertubuhan bukan Kerajaan) bagi penyediaan petempatan warga emas dan kemudahan sokongan. Garis panduan ini memberi panduan terhadap perancangan fizikal petempatan warga emas seperti berikut:

1. merancang pembangunan fizikal bagi penyediaan petempatan warga emas yang menerapkan konsep aging in place dan menepati keperluan reka bentuk sejagat;
2. merancang kemudahan dan perkhidmatan sokongan bagi warga emas; dan
3. cadangan kawalan pembangunan petempatan warga emas dan proses permohonan kebenaran merancang.

Garis panduan ini merangkumi 4 prinsip perancangan utama iaitu:

1. Harmoni, Berinteraksi dan Berimej

Perancangan petempatan warga emas bagi susun atur dan reka bentuk bangunan serta persekitaran hendaklah mempunyai elemen harmoni, mampu mewujudkan interaksi sosial serta mempunyai imej tempatan.

1. Praktikal dan Mesra Pengguna

Penyediaan kemudahan sokongan seperti tempat letak kenderaan, lif, tandas, dan sebagainya hendaklah praktikal, mesra pengguna dan tidak membebankan keupayaan fizikal dan mudah difahami oleh semua golongan sama ada warga emas, OKU (sementara atau kekal), kanak-kanak atau orang dewasa yang aktif. Ini adalah selaras dengan keperluan reka bentuk sejagat.

Penyediaan kemudahan sokongan di luar bangunan seperti perabot jalan juga hendaklah praktikal, contohnya penyediaan lintasan pejalan kaki perlu mesra warga emas yang mana tempoh masa hendaklah dipanjangkan dengan mengambil kira keupayaan warga emas untuk melintas jalan. Manakala di taman-taman awam perlu diperbanyakkan tempat duduk dan kemudahan sukan untuk golongan ini.

Kemudahan pengangkutan awam seperti *shuttle bus,* teksi, transit aliran ringan dan sebagainya perlu menyediakan ruang tempat duduk untuk warga emas dan juga ruang untuk menempatkan kerusi roda. Pengangkutan awam ini juga perlu menyediakan *ramp* untuk kegunaan warga emas yang bertongkat atau berkerusi roda untuk masuk ke dalamnya.

1. Kemudahsampaian

Petempatan warga emas hendaklah mudahsampai dan dapat diakses dengan kemudahan pengangkutan awam dan kemudahan lain seperti hospital atau pusat kesihatan, taman awam dan unit-unit kedai. Peletakan kemudahan hendaklah hampir dan mudah dihubungi dengan jaringan laluan pejalan kaki yang bersambungan, selamat dan selesa tanpa sebarang halangan.

1. Selamat dan Selesa

Pembangunan petempatan warga emas hendaklah selamat daripada risiko bencana seperti hakisan, tanah runtuh, banjir, berdekatan laluan talian rentis elektrik dan kawasan industri khususnya berisiko tinggi. Kawasan berpaya, berbukit dan bercerun curam juga tidak dibenarkan.

Susun atur bangunan atau unit-unit kediaman hendaklah mengambil kira elemen keselamatan iaitu *Crime Prevention Through Environmental Design* (CPTED) yang mana perlu menyediakan ruang terbuka, tidak tersorok dan tahap penglihatan yang tinggi bagi mewujudkan persekitaran yang selamat dan bebas risiko jenayah.

Terdapat 3 jenis petempatan warga emas yang dicadangkan di dalam garis panduan ini iaitu:

1. pembinaan perumahan baru, atau *retrofit* rumah sedia ada dengan konsep *aging in place*;
2. perkampungan warga emas; dan
3. pusat jagaan warga emas.